《山居四十首 其四》
元代·栯堂

自是不閒閒便得，矜功负气总徒劳。乾坤不换蜩双翼，泰华何殊牛一毛。

揭石出潭秋水怒，捲茆落地晚风号。满头白发干时政，谩说商山四皓高。

作者简介：益字栯堂，温州人。大慧杲四世法嗣，得法于净慈隐公。住庆元奉化岳林寺，世传《山居诗》一编，檗庵黄僧游广陵，得于东隐精舍。为元时旧刻。